— Кожны выхавальнік ясляў-сада заўсёды можа звярнуцца да музычнага кіраўніка па дапамогу ў падрыхтоўцы і правядзенні мерапрыемстваў па розных відах дзіцячай дзейнасці, — расказвае Л.Ю.Мяжуева. — Таццяна Георгіеўна ахвотна дае каштоўныя парады калегам, дзеліцца з імі тэарэтычным і практычным матэрыялам. За шматгадовую работу педагог назапасіла шмат цікавых напрацовак па песенна-гульнявой творчасці дашкольнікаў. Дзякуючы актыўнай дзейнасці музычнага кіраўніка, выхаванцы ясляў-сада займалі прызавыя месцы ў раённых конкурсах “Лепшы кніжны куток”, “Лепшы куток прыроды”, “Энергамарафон”, “Сучасныя гульні дашкольнікаў” і “Бяспечнае дзяцінства”.